
 Προς :     1. Ένωση Περιφερειών Ελλάδος








      2. Κεντρική Ένωση Δήμων Ελλάδος 







 Κοιν.:  1. Πρόεδρο και ΔΕ ΤΕΕ







   2. Α’ βάθμιες ΕΜΔΥΔΑΣ

Θέμα :  Αίτημα συνάντησης με κύριο θέμα την τεράστια Υποστελέχωση και την από κοινού διεκδίκηση Προσλήψεων Διπλωματούχων Μηχανικών
Κύριοι/ες Περιφερειάρχες και Δήμαρχοι

Η ΠΟ ΕΜΔΥΔΑΣ αποτελεί την Ομοσπονδία που εκπροσωπεί Πανελλαδικά το σύνολο των Διπλωματούχων Μηχανικών του Δημοσίου Τομέα (Υπουργεία, ΝΠΔΔ, ΟΤΑ Α και Β βαθμού). Η Ένωση  μας συμμετέχει ανέκαθεν, με επιστημονικά τεκμηριωμένες θέσεις, στο διάλογο για τη Δημόσια Διοίκηση και την Τοπική Αυτοδιοίκηση. Με το παρόν αιτούμαστε συνάντηση μαζί σας για την πληθώρα θεμάτων που απασχολούν τα χιλιάδες μέλη μας Διπλωματούχους Μηχανικούς που απασχολούνται στην Τοπική Αυτοδιοίκηση Α’ και Β’  Βαθμού. Ενδεικτικά αναφέρουμε:

Α) Την τραγική υποστελέχωση των υπηρεσιών και τις απαιτούμενες διαδικασίες προσλήψεων Διπλωματούχων Μηχανικών. Ειδικά με αφορμή την πρόσφατη Εγκύκλιο του Υπ. Εσωτερικών για τον προγραμματισμό τακτικών προσλήψεων για το έτος 2020 που λήγει στις 26/11/2019 διεκδικούμε να προταθεί από κάθε Δήμαρχο και Περιφερειάρχη τουλάχιστον η κάλυψη των κενών οργανικών θέσεων κάθε φορέα που αφορά σε Διπλωματούχους Μηχανικούς. Όπως θα έχετε διαπιστώσει και εσείς χωρίς επαρκή στελέχωση των Τεχνικών Υπηρεσιών, των Υπηρεσιών Δόμησης, αλλά και όλων των Υπηρεσιών στις οποίες συνεισφέρουν με τη γνώση τους οι Διπλωματούχοι Μηχανικοί, καμία αναπτυξιακή διαδικασία δε μπορεί να συντελεστεί.
Β)  τη Νομική Κάλυψη για Υπηρεσιακές Υποθέσεις με έκδοση ΚΥΑ αντίστοιχης αυτής του Υπ. Υποδομών και Μεταφορών αλλά και αναγκαίες αλλαγές στη σχετική Νομοθεσία.

Γ) Την άνιση μεταχείριση στην κινητικότητα των Υπαλλήλων των Υπηρεσιών Δόμησης και των Τεχνικών Υπηρεσιών των Δήμων
Γ) την υπογραφή Ειδικής Συλλογικής Σύμβασης Εργασίας (Ε.Σ.Σ.Ε.) σύμφωνα με την πρόσκληση που είχαμε αποστείλει ή τουλάχιστον την συμμετοχή μας σε άλλες που έχουν υπογραφεί.
Δ) τη ρύθμιση θεμάτων που έχουν ανακύψει από την πρόσφατη ΚΥΑ για τη χορήγηση Μέσων Ατομικής Προστασίας (Μ.Α.Π.).

Ε) Ζητήματα εφαρμογής του Ν.4495/17 “Έλεγχος και προστασία του Δομημένου Περιβάλλοντος και άλλες διατάξεις”, όπως η στελέχωση των Παρατηρητηρίων Δόμησης
ΣΤ) Τους Οργανισμούς Υπηρεσιών και προβάδισμα κατηγοριών, τις τοποθετήσεις Υπαλλήλων στους νέους Δήμους που πρόσφατα δημιουργήθηκαν και τις διαδικασίες Κρίσεων θέσεων ευθύνης
Ζ) Εκτός Έδρας Μετακινήσεις

Η) την Αποκατάσταση της Προσωπικής Διαφοράς σε περιπτώσεις μετακινήσεων

Είμαστε στη διάθεσή σας για οποιαδήποτε διευκρίνιση και αναμένουμε την ανταπόκρισή σας στο αίτημά μας.

